Hans Levold

Hans John Levold (født Hans Lustig 28. oktober 1922 ved Brno i Tsjekkoslovakia, død 28. juni 2009) var en norsk ingeniør. Han var en av de få som overlevde deportasjonen av de norske jødene.

Levold utdannet han seg innen kybernetikk ved NTH i Trondheim der han arbeidet videre med de første datamaskiner, herunder DIANA. Han jobbet også for SINTEF.

 Andre verdenskrig 
Han flyttet til Norge med moren etter invasjonen av Tsjekkoslovakia. Tvillingbrødrene Fritz og Hans Lustig fikk visum som kvoteflyktninger kom til Norge i mai 1939. Moren kom  til Norge i juni 1939, mens faren ble værende og døde av slag i 1940. Moren var i Tsjekkoslovakia utsatt både som jøde og som politiske aktiv. Leo Eitinger var en venn og kollega av Nora i Brno. Eitinger, Robert Weinstein og familien Lustig ble fengslet først i Ålesund (mars 1942), ifølge Ottosen ble de varslet av lensmannen dagen før om at de ville bli arrestert. I mai 1942 ble de sendt til Falstad fangeleir og mennene ble senere sendt på noen måneders tvangsarbeid på anleggene i Nord-Norge. Med moren Nora Lustig (1899–1943) og tvillingbroren Fritz LustigEtter krigen antok broren navnet Frederik Levold ble han arrestert på Nesjestranda i 1942 og transportert på «Gotenland» (25. februar 1943) til  konsentrasjonsleiren Auschwitz. Transporten av jøder fra Trøndelag kom for sent til DS «Donau». Brødrene Hans og Fritz ble utvalgt til Auschwitz-Buna. I 1944 ble overført til utekommandoen «Eintrachthütte», det var Leo Eitinger som hadde ordnet dette. 27. januar 1945 ble de sendt til Mauthausen-Gusen på grunn av sovjetisk fremrykking i Polen. Da de amerikanske styrkene nærmet seg gikk de tyske vaktholdet i oppløsning og brødrene tok seg over grensen til Tsjekkoslovakia. De fant hverandre i Brno hvorfra de flyktet igjen.De andre som ble arrestert i det tsjekkiske miljøet på Nesjestranda, var Leo Eitinger (1912–96) som også var fra Brno, fabrikkeier Robert Weinstein (1901–43) og barna Tibor (1929–43) og Vera Taglicht (1932–43). Moren Nora ble drept i Auschwitz.Ottosen, Kristian: I slik en natt - historien om deportasjonen av jøder fra Norge. Aschehoug, 1995

 Referanser 
Bruland, Bjarte: Øyenvitner. Lysaker: Dinamo forlag, 2012.

Kategori:Norske sivilingeniører
Kategori:Personer tilknyttet NTNU
Kategori:Personer tilknyttet SINTEF
Kategori:Overlevende fra Auschwitz
Kategori:Fanger i Auschwitz
Kategori:Fanger i Mauthausen
Kategori:Tsjekkere
Kategori:Personer fra Trondheim kommune
Kategori:Personer fra Opava
Kategori:Personer fra Brno
Kategori:Nordmenn av tsjekkoslovakisk opphav